**Kei Ansu Kamara** (s. 1. syyskuuta 1984 Kenema) on sierraleonelainen jalkapalloilija, pelipaikaltaan keskushyökkääjä. Kamara edustaa Major League Soccerissa pelaavaa CF Montréalia. Tämän lisäksi Kamara on vuodesta 2008 alkaen edustanut Sierra Leonen jalkapallomaajoukkuetta, jonka paidassa hän on tehnyt 6 maalia.

Kamara on yksi 10 ainoasta pelaajasta MLS:n historiassa, joka on tehnyt yli 100 maalia. Yhteensä maaleja on kertynyt 359 ottelussa 129. Kamara on MLS:n historian kolmanneksi paras maalintekijä.

Lapsuus
-------

Kamaran ollessa vain 7-vuotias Sierra Leonen sisällissota puhkesi. Tällöin hänellä ei ollut mielessä ammattijalkapallo vain se, että hän pääsisi pois kotimaastaan sisällissodan alta. Hänen äitinsä muutti Yhdysvaltoihin tienaamaan rahaa ja Kamara asui yhdessä serkkujen ja sisarustensa kanssa. Kamara kertoo edelleen näkevänsä painajaisia 10-11 vuoden iästä, jolloin hän näki kapinallisten teloituksen.

Kamara pääsi pakenemaan Yhdysvaltoihin 16-vuotiaana. Kamara pääsi opiskelemaan yliopistoon. Koska hän oli jäänyt jälkeen opiskeluissaan, hän suuntasi energiansa urheiluun. Jalkapallon lisäksi Kamara pelasi myös lentopalloa, mutta lopulta Kamara valitsi jalkapallon.

Pelaajaura
----------

### MLS alku

Kei Kamara Houston Dynamossa
Columbus Crew valitsi Kamaran vuoden 2006 MLS SuperDraftissä. Kamara pelasi siellä kolme kautta tehden 36 ottelussa 5 maalia. Vuonna 2008 Kamara siirtyi San Jose Earthquakesiin pelaajavaihdolla. Hän pelasi San Josessa vain yhden kauden pelaten 12 ottelua ja tehden 2 maalia. Myöhemmin vuonna 2008 Kamara siirtyi Houston Dynamoon, jossa hän pelasi vuoteen 2009 asti.

### Sporting Kansas City

Vuoden 2009 syyskuussa Kamara siirtyi Sporting Kansas Cityn riveihin. Kansasin riveissä hän pelasi kausien 2009-2013 aikana 113 ottelua, tehden 38 maalia.

### Aika Englannissa

#### Norwich City

Kaudella 2013 Kamara siirtyi lainalla Kansas Cityn riveistä Englannin Valioliigaan Norwich Cityn riveihin kauden loppuun asti. Norwichin paidassa hän ehti pelata 11 ottelua, joissa hän iski 1 maalin.

#### Middlesborough

Kauden 2013 jälkeen Kamara siirtyi Englannin toiseksi korkeimmalle sarjatasolle Middlesbroughn riveihin kahden vuoden sopimuksella. Kamara kuitenkin jätti seuran vain vuoden jälkeen seurajohdon kanssa sattuneiden väärinkäsitysten ja ongelmien takia. Hänen mukaansa seura ei tukenut häntä hänen sairastaessa malariaa.

### Paluu MLS:ään

#### Columbus Crew

Vuonna 2014 ilmoitettiin, että kahden kauden jälkeen Englannissa, Kamara palasi takaisin MLS:ään Columbus Crewn riveihin. MLS:n sääntöjen vuoksi Kamara ei pystynyt pelaamaan otteluja kauden 2014 puolella, mutta hän pystyi silti osallistumaan harjoituksiin. Kamara pääsi takaisin pelikentille kaudella 2015.

#### New England Revolution

Vuonna 2016 Kamara siirtyi New England Revolutionin riveihin. Whitecpapsin paidassa hän pelasi 28 ottelua ja teki 14 maalia.

#### Vancouver Whitecaps

Vuonna 2017 Kamara siirtyi Vancouver Whitecaps FC:hen. Vancouverista hän lähti kauden 2018 loputtua, kun hänen sopimusensa päättyi.

#### Colorado Rapids

Joulukuussa 2018 Kamara siirtyi Colorado Rapidsin riveihin. Coloradosta hän lähti vuonna 2020 jälkeen. Coloradossa hän viimeisteli 17 maalia 38 ottelussa.

#### Minnesota United

Syyskuussa 2020 Kamara siirtyi Minnesota Unitediin. Unitedissa pelatessaan hän teki yhden maalin 7 ottelussa ja hänestä tuli näin MLS:n ainoa pelaaja, joka on tehnyt maalin 8 eri joukkueessa.

### HIFK

Kei Kamara siirtyi heinäkuun 2021 lopussa Helsingin IFK:n riveihin. Sopimus kattaa alustavasti kauden 2021, mutta siihen sisältyy myös optio jatkaa seurassa kaudella 2022.

### CF Montréal

Kamara siirtyi helmikuussa 2022 takaisin pelaamaan Yhdysvaltain korkeimmalle sarjatasolle CF Montréalin riveihin. Sopimus on yksivuotinen ja siihen sisältyy optio jatkaa seurassa kaudella 2023.

Lähteet
-------

1. 1 2 3 4  Kei Kamara Transfermarkt-sivustolla (englanniksi)
2. ↑  Haastattelu: "Jalkapalloa pelataan kannattajille" – Valioliigassakin maalinteossa onnistunut Kei Kamara on poikkeuksellinen pelaaja kotoiseen pääsarjaan *SuomiFutis*.  22.9.2021. Viitattu 24.9.2021.
3. 1 2  Holma, Joel & Karttunen, Anu: Lapsena kapinallisten teloituksen todistanut Kei Kamara, 37, näkee siitä yhä painajaisia – nyt hän on Suomessa edustaakseen maata, josta pakeni *YLE*.  22.9.2021. Viitattu 24.9.2021.
4. ↑  Bishara, Motez & Riddel, Don: Scoring champ Kei Kamara escapes civil war, thrives with Crew *CNN*.  19.11.2015. Viitattu 24.9.2021. (englanniksi)
5. ↑  Kei Kamara: Norwich City sign Sporting Kansas striker on loan *BBC News*.  30.1.2013. Viitattu 24.9.2021. (englanniksi)
6. ↑  Kalmari, Viljami: HIFK hankki Valioliigassa osuneen hyökkääjäikonin Kei Kamaran *Helsingin Sanomat*.  30.7.2021. Viitattu 24.9.2021.
7. ↑  Glover, Andrew: Kei Kamara apologises to Boro fans for 'misunderstandings' as he leaves club *TeessideLive*.  29.8.2014. Viitattu 24.9.2021. (englanniksi)
8. ↑  Prince-Wright, Joe: Kei Kamara returns to Major League Soccer, signs with Columbus Crew *NBCS Sports*.  7.10.2014. Viitattu 24.9.2021. (englanniksi)
9. ↑  Hultin, Eddie: Kei Kamara ja HIFK sopimukseen *HIFK Fotboll*.  30.7.2021. Viitattu 24.9.2021.
10. ↑  Barrie, Mohammad Fajad: Kei Kamara back in MLS after Afcon in Cameroon *Sierra Leone Football*.  18.2.2022. Viitattu 19.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Kei Kamara** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kei Kamara